Ved siste påmeldingsfrist for Spellemannprisen 30. november 2009, var det registrert 761 påmeldinger, noe som er ny rekord for utdelingen. Blant disse ble de nominerte til 21 av klassene plukket ut og offentliggjort 25. januar 2010. De nominerte til årets musikkvideo ble offentliggjort 9. februar mens årets hit ble offentliggjort 23. februar. I begge disse klassene er det mulig for publikum å stemme via internett. For spesialpriser som Årets spellemann, bransjeprisen og hedersprisen blir det ikke offentliggjort noen navn på forhånd.